188 



Da Vejret vedblev at være godt, og Konebaadsstyreren ikke 

 var bange for at slaa Telt i rimelig Nærhed af Isen, sejlede vi 

 ind gennem Atà-Sund og slog os ned i Bassinet syd for 

 Torsukatak ved Kugssuak, en Gletscherelv, der kommer 

 fra en Gletscher mellem Nunap-Kigdliga og Manitok. 

 Gletscheren styrter fra en Højde af 350 m meget stejlt ned 

 mod Kugssuak -Dal. Paa denne Tid førte Elven ikke ret 

 meget Vand og var desuden delt i flere Arme, saaledes at man 

 uden større Besvær kunde komme over den. Nunap-Kig- 

 dliga bestaar af Glimmerskifer, der er stærkt forvitret. En 

 gammel Moræne fortæller, at Isen har slaaet mere fremrykket 

 end nu. Men ellers kan man ikke sige, at Isen nu for Tiden 

 har trukket sig synderligt tilbage; hvis man overhovedet med 

 Sikkerhed kan tale om Tilbagegang her. 



Paa Plateauet vest for Kugssuak ligger der adskillige 

 Søer, hvorfra Elvene styrter ned som brusende Vandfald. 



Ved Teltpladsen laa en subfossilførende Lermasse. Mellem 

 Giieisøen og Fastlandet har den bevaret sig mod Denuda- 

 tionen; Bølgeslaget har dog gnavet den stærkt. Paa Klippe- 

 siderne ser man smukke Gletscherskrammer. Disse er hyppigt 

 krydsende. Selv om man nødvendigvis maa antage, at Ismas- 

 sen i umiddelbar Nærhed af Gletscherskrammen maa have 

 samme Retning som Skrammen, og at altsaa Ismasserne ved 

 Bunden ved krydsende Skrammer maa have haft en forskellig 

 Retning, saa er det dog ikke vist, at hele Ismassen helt op til 

 Overfladen har haft forskellige Bevægelsesretninger. En slørre 

 Mægtighed af Isen er vistnok tilstrækkelig til at kunne frem- 

 kalde en forskelligartet Bevægelse af Ismasserne ved Bunden. 



Paa Gletscheren stod Vandet frosset i Fordybningerne og 

 faldt ved sin asurblaa Farve stærkt i Øjnene. Langs Glet- 

 scheren, men dog fjernet nogle Meter derfra, laa en ældre Mo- 

 ræne, sparsomt dækket af den Vegetation, man sædvanlig træf- 

 fer paa gamle Moræner, umiddelbart langs Glelscheren laa der 

 en anden ganske frisk Moræne. 



